*****

ΚΑΝΟΝΙΣΜΟΣ (ΕΟΚ) αριθ. 2671/81 ΤΗΣ ΕΠΙΤΡΟΠΗΣ

της 14ης Σεπτεμβρίου 1981

περί τροποποιήσεως του κανονισμού (ΕΟΚ) αριθ. 1998/78 περί των λεπτομερειών εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), και ιδίως το άρθρο 8 παράγρα φος 5,

Εκτιμώντας:

ότι η συγχώνευση των θεμελιωδών διατάξεων που αφορούν τον τομέα της ζάχαρης στον κανονισμό (ΕΟΚ) αριθ. 1785/81, καθιστά αναγκαίες ορισμένες τεχνικές προσαρμογές του κανονισμού (ΕΟΚ) αριθ. 1998/78 της εκτροπής (2), όπως τροποποιήθηκε από τον κανονισμό (ΕΟΚ) αριθ. 2377/78 (3)·

ότι, λαμβανομένων κυρίως υπόψη των απαιτήσεων ελέγχου, πρέπει να καθοριστούν επακριβώς οι προϋποθέσεις εγκρίσεως μιας αποθήκης · ότι, για το σκοπό αυτό, πρέπει να αποκλειστεί της εγκρίσεως κάθε μέσο αποθηκεύσεως που αποτελεί, κυρίως, μέσο μεταφοράς, όπως σιδηροδρομικά οχήματα, φορτηγά, πλοία περιέκτες κλπ·

ότι το άρθρο 3 παράγραφος 2 του κανονισμού (ΕΟΚ) αριθ. 1358/77 του Συμβουλίου της 20ής Ιουνίου 1977 περί καθορισμού γενικών κανόνων αντισταθμίσεως των εξόδων αποθεματοποιήσεως στον τομέα της ζάχαρης (4), όπως τροποποιήθηκε τελευταία από τον κανονισμό (ΕΟΚ) αριθ. 3042/78 (5), προβλέπει ότι, σε ειδικές περιστάσεις, δύνανται να θεσπισθούν ειδικές διατάξεις για τη ζάχαρη που τελεί υπό μεταφορά στην αρχή ενός μηνός· ότι, γι' αυτό το λόγο, πρέπει να λαμβάνεται υπόψη ως ειδική περίσταση η ενδεχομένη ανάγκη για ένα βιομήχανο να μεταφέρει και να αποθεματοποιήσει τη ζάχαρή του εκτός του εργοστασίου πριν από τη διάθεσή της·

ότι είναι αναγκαίο να προβλεφθούν ορισμένα μέτρα για τη ζάχαρη που καταστρέφεται ή υφίσταται ζημίες πριν από τη διάθεσή της·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1998/78 τροποποιείται ως εξής:

1. Στο άρθρο 3 παράγραφος 1 προστίθεται το εξής δεύτερο εδάφιο:

«Οι αποθήκες πρέπει να αποτελούνται από κτίρια ή τμήματα κτιρίων».

2. Στο άρθρο 3 παράγραφος 2 οι λέξεις: «προσωρινή έγκριση». αντικαθίστανται από τις λέξεις: «πρόσκαιρη έγκριση».

3. Στο άρθρο 3 παράγραφος 2 προστίθεται το εξής δεύτερο εδάφιο:

«Τα κριτήρια για την έγκριση μιας αποθήκης που αναφέρονται στην παράγραφο 1 δεν εφαρμόζονται στην πρόσκαιρη έγκριση που αναφέρεται στο πρώτο εδάφιο».

4. Στο άρθρο 11, το κείμενο της παραγράφου 1 αντικαθίσταται ως εξής:

«1. Όταν η ακατέργαστη ζάχαρη ή η λευκή ζάχαρη που προέρχεται από εγκεκριμένη αποθήκη, τελεί υπό μεταφορά άλλη από αυτή που αναφέρεται στο άρθρο 10 κατά την ώρα 00.00 της πρώτης ημέρας του μήνα καί, κατά την άφιξή της, αποθηκεύεται σε άλλη εγκεκριμένη αποθήκη, τα έξοδα αποθεματοποιήσεως επιστρέφονται, εφ' οσον δεν οφείλεται ήδη η συνεισφορά».

5. Στο άρθρο 12 παράγραφος 1 εδάφιο δεύτερο υπό γ προστίθεται το ακόλουθο κείμενο:

«Δεν θεωρείται ως διάθεση μία συμβατικά αναληφθείσα υποχρέωση για τη χρηματοδότηση της ζάχαρης και εφ' οσον ο ενδιαφερόμενος διατηρεί το δικαίωμα διαθέσεως της εν λόγω ποσότητας ζάχαρης·».

6. Στο άρθρο 14 το κείμενο της παραγράφου 3 αντικαθίσταται ως εξής:

«3. Όταν μία ποσότητα ζάχαρης Γ αντικαθίσταται κατά την εξαγωγή από μία αντίστοιχη ποσότητα ζάχαρης Α ή Β, η αντικατασταθείσα ποσότητα θεωρείται, για την εφαρμογή της επιστροφής, σαν ζάχαρη Α από την ημέρα που ολοκληρώθηκαν οι τελωνειακές διατυπώσεις εξαγωγής».

7. Στο άρθρο 16 προστίθεται η ακόλουθη παράγραφος 4:

«4. Με την επιφύλαξη της παραγράφου 1 θεωρούνται ότι έχουν διατεθεί ή ραφιναριστεί, κατά την έννοια του άρθρου 12, οι ποσότητες ζάχαρης οι οποίες πριν από τη διάθεσή τους ή το ραφινάρισμά τους έχουν καταστραφεί ή υποστεί ανεπανόρθωτες ζημίες».

8. Το άρθρο 18 καταργείται.

Άρθρο 2

Ο παρών κανονισμός αρχίζει να ισχύει την 1η Οκτωβρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 14 Σεπτεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 231 της 23. 8. 1978, σ. 5.

(3) ΕΕ αριθ. L 287 της 13. 10. 1978, σ. 9.

(4) ΕΕ αριθ. L 156 της 25. 6. 1977, σ. 4.

(5) ΕΕ αριθ. L 361 της 23. 12. 1978, σ. 8